[bookmark: _Toc156461901]TIEKĖJŲ KVALIFIKACIJOS REIKALAVIMAI

PARODŲ SU INDIVIDUALIAI SUPROJEKTUOTU STENDU ORGANIZAVIMO IR APTARNAVIMO PASLAUGOS 

II OBJEKTO DALIS 


1.1. [bookmark: _Hlk100328594] Tiekėjas turi atitikti šiuos kvalifikacijos reikalavimus:
	[bookmark: _Hlk72938962][bookmark: _Hlk100328628]Eil. Nr.
	Kvalifikacijos reikalavimai*
	Atitikimą kvalifikacijos reikalavimams įrodantys dokumentai

	1.
	Tiekėjas per paskutinius 3 (trejus) metus arba per laiką nuo tiekėjo įregistravimo dienos (jeigu Tiekėjas vykdo veiklą mažiau nei 3 (trejus) metus) iki pasiūlymų pateikimo termino pabaigos savo jėgomis turi būti suteikęs tarptautinių parodų*** organizavimo ir aptarnavimo paslaugų, kurių vykdymo metu buvo reprezentuojama tam tikra šalis, miestas ar regionas ir kurių bendra vertė ne mažesnė kaip 400 000,00  Eur be PVM. 
Jeigu tiekėjas teikia informaciją apie sutartį (-is), kuri (-ios) pradėta (-os) ir baigta vykdyti per paskutinius 3 metus, laikoma, kad jo patirtis atitinka keliamą reikalavimą. Jeigu tiekėjas teikia informaciją apie sutartį (-is), kuri (-ios) pradėta (-os) vykdyti anksčiau nei per paskutinius 3 metus, tačiau pabaigta vykdyti per paskutinius 3 metus, laikoma, kad jo patirtis atitinka keliamą reikalavimą.
Jei tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei sutarties (-ių) įvykdyta dalis per pastaruosius 3 metus yra ne mažesnė nei 400 000,00 Eur be PVM.
	Pateikiamas sutarčių sąrašas pagal konkurso sąlygų X priedą, kartu su užsakovų pažymomis apie tinkamai įvykdytas ankstesnes sutartis. Užsakovų pažymose turi būti nurodytos suteiktų paslaugų bendros sumos, datos, paslaugų gavėjai. 

Perkančioji organizacija, kilus abejonėms, pasilieka teisę iš tiekėjo pareikalauti papildomų dokumentų: sutarčių kopijų, perdavimo-priėmimo aktų, apmokėjimo įrodymų.


	2.
	Tiekėjas turi būti įsidiegęs ir sertifikavęs aplinkos apsaugos vadybos sistemą pagal ISO 14001 arba Europos Sąjungos aplinkosaugos vadybos ir audito sistemą (toliau – EMAS), arba kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. 
(Sertifikavimo sritis: parodų, ekspozicijų projektavimas, įrengimas ir priežiūra. Sertifikavimo sritis turi atitikti Tiekėjo siūlomą veiklą).
	Pateikiamas nepriklausomos įstaigos išduotas sertifikatas, patvirtinantis, kad tiekėjas laikosi nurodytų aplinkos apsaugos sistemos standartų arba lygiaverčių standartų. 
Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.


	3.
	Tiekėjas turi pasiūlyti šiuos specialistus:
1. Projektų vadovas:
1.1.  Ne mažiau kaip 2 metų patirtis per pastaruosius 5 (penkis) metus tarptautinių parodų stendų organizavimo ir aptarnavimo vadybinėje srityje, projekto vadovo pozicijoje;
1.2. Per paskutinius 3 (trejus) metus iki pasiūlymo pateikimo termino pabaigos vadovavo bent vienam parodų organizavimo projektui, įrengiant stendą tarptautinėje parodoje, kuriame dalyvavo ne mažiau kaip 5 dalyviai.
1.3. mokėti anglų kalbą (žodžiu ir raštu) ne žemesniu kaip B1 lygiu pagal Bendruosius Europos kalbų metmenis arba tiekėjas savo sąskaita, esant poreikiui, privalo užtikrinti vertimo žodžiu ir raštu paslaugas.

2. Stendų dizaineris/projektuotojas:
2.1. Turi turėti  ne mažesnę kaip 2 metų patirtį per pastaruosius 5 (penkis) metus tarptautinių parodų*** stendų dizaino /  projektavimo srityje;
2.2. per paskutinius 3 (trejus) metus iki pasiūlymo pateikimo termino pabaigos tarptautinėje parodoje turi būti suprojektavęs ne mažiau kaip 1 (vieną) stendą, kuriame dalyvavo ne mažiau kaip 5 dalyviai.
2.3. Turi turėti projektavimo/dizaino/inžinerijos išsilavinimą.
3. Sertifikuotas elektrikas:
3.1. turi turėti  ne mažesnę kaip 2 metų patirtį per pastaruosius 5 (penkis) metus, atliekant elektros instaliavimo darbus stende.
3.2. turi būti įgijęs energetikos darbuotojo kvalifikaciją;
3.3. per paskutinius 3 (trejus) metus iki pasiūlymo pateikimo termino pabaigos tarptautinėje parodoje turi būti atlikęs elektros instaliavimo darbus ne mažiau kaip 1 (viename) stende.
4. Stendų montuotojas-aukštalipys:
4.1.  Turi turėti  ne mažesnę kaip 2 metų patirtį per pastaruosius 5 (penkis) metus stendų montavimo srityje;
4.2.  Turi būti įgijęs darbininko, dirbančio aukštalipio darbus kvalifikaciją;
4.3.  per paskutinius 3 (trejus) metus iki pasiūlymo pateikimo termino pabaigos tarptautinėje parodoje turi būti montavęs ne mažiau kaip 1 (vieną) stendą, kuriame dalyvavo ne mažiau kaip 5 dalyviai.
	Pateikiamas specialistų sąrašas pagal konkurso sąlygų Y priedą, nurodant projektų pavadinimus, įgyvendintų sutarčių/projektų aprašymus, įgyvendinimo laikotarpius, specialisto rolę projekte, dalyvavimo projekte laikotarpį (mėnesio tikslumu).
Jeigu tiekėjas siūlo ne savo darbuotoją, jis privalo pateikti tiekėjo ir siūlomo specialisto teisinio pobūdžio ryšius pagrindžiančius dokumentus: ketinimo protokolą ar preliminarų susitarimą dėl darbo santykių sukūrimo pagal darbo sutartį.
Perkančioji organizacija, kilus abejonėms, pasilieka teisę iš tiekėjo pareikalauti papildomų specialisto kvalifikaciją ir patirtį įrodančių dokumentų: sutarčių, pažymėjimų ir pan.
Dėl. 1.3 p. reikalavimo pateikiama laisvos formos deklaracija, patvirtinanti, kad specialistas moka anglų kalbą ne žemesniu nei reikalaujama lygiu arba, esant poreikiui, tiekėjas užtikrins vertimo į anglų kalbą paslaugas.
Dėl 2.3. p. reikalavimo pateikiama:  projektavimo/dizaino/architektūros ar joms lygiaverčių sričių išsilavinimą pagrindžiantys dokumentai (diplomas ar pan.) (kursų išklausymo pažymėjimas nebus užskaitomas). 
Dėl 2.2. p. reikalavimo pateikiama:
-  informacija apie įgyvendintas sutartis/projektus, jų aprašymą, įgyvendinimo laikotarpį (-ius), su specialisto role projekte, dalyvavimo projekte laikotarpiu (mėnesio tikslumu). 
- pateikiami įrodymai (pdf., jpg. ar kita lygiaverte forma) apie suprojektuotą tarptautinės parodos stendą, su įrengtomis ne mažiau kaip 5-iomis darbo vietomis dalyviams (įmonėms) stende. Darbo vietų skaičius turi būti aiškiai nurodytas. Vienai darbo vietai skiriamas stalas/infobaras/kėdė(-ės) ar pan. Pagrindžiantys įrodymai:  vizualizacija (-os) bei nuotraukos (2-3 vnt,) iš įvykusios tarptautinės parodos /ar nuoroda (-os) į viešai prieinamą informaciją. 
  Dėl 3.2 p. reikalavimo pateikiama - energetikos darbuotojo pažymėjimas ar lygiavertis dokumentas įrodantis darbuotojo kvalifikaciją, jo galiojimo laiką ir numerį.
Dėl 4.2 p. reikalavimo pateikiama - darbininko, dirbančio aukštalipio darbus pažymėjimas ar lygiavertis dokumentas, įrodantis darbuotojo kvalifikaciją, jo galiojimo laiką ir numerį.

Tiekėjas gali siūlyti vieną specialistą į kelias pozicijas, jeigu jis turi reikiamą kvalifikaciją ir (ar) patirtį pagal atitinkamuose punktuose nustatytus reikalavimus.


* Tiekėjo kvalifikacija turi būti įgyta iki pasiūlymų pateikimo termino pabaigos ir tai turi būti užfiksuota pačiame dokumente.
** Laikoma, kad su atliekamu pirkimu susijusi veikla apima verslo ir prekybos parodų organizavimą, įskaitant arba neįskaitant įrangą aptarnaujančio personalo ir vadovavimo jam paslaugas renginių vykimo vietose.
*** Tarptautinė paroda – tai renginys, kuriame skirtingų sektorių profesionalai susirenka pristatyti šalis, paslaugas, produktus ir verslo galimybes. Parodos dalyviai – nacionalinės ir verslo asociacijos bei organizacijos, apgyvendinimo, transporto, maitinimo bei kitų susijusių su paroda sektorių atstovai, kurie savo paslaugas ir produktus pristato specializuotuose standartiniuose arba individualiai suprojektuotuose stenduose bei kitose tam pritaikytose erdvėse. Šios erdvės sudaro galimybes organizuoti B2B susitikimus, verslo derybas, tinklaveiką bei produktų ir paslaugų pristatymus galutiniams vartotojams (B2C).
Renginys laikomas tarptautiniu, kai jame dalyvauja įvairių šalių atstovai. Tarptautiškumo kriterijai apibrėžiami pagal užsienio dalyvių ir lankytojų skaičių. Vienas dažniausiai taikomų kriterijų – ne mažiau kaip 20 užsienio dalyvių ir 100 užsienio lankytojų arba ne mažiau kaip 10 proc. dalyvių (ekspozitorių) ir 5 proc. lankytojų iš užsienio. Tokios parodos trunka nuo 1 iki 5 dienų ir organizuojamos skirtingose šalyse ir atitinka pagrindinius kriterijus: tarptautinį dalyvavimą, produktų ir paslaugų pristatymą bei orientaciją į tikslinę auditoriją.

